
     REPUBLIKA HRVATSKA
     TRGOVAČKI SUD U OSIJEKU
                                                                      



U   I M E   R E P U B L I K E   H R V A T S K E 
R J E Š E N J E

	
Trgovački sud u Osijeku, po stečajnom sucu Jadranki Herman, povodom zahtijeva  FINANCIJSKE AGENCIJE  Regionalni centar Osijek, Podružnica Osijek, Lorenza Jegera 3, OIB 8582130368, za provedbu skraćenog stečajnog postupka nad dužnikom SLANICA d.o.o. za pružanje turističkih usluga, Osijek, Ribarska 1/1, MBS 030096261, OIB 94592750361,  dana 7. lipnja 2017. 
	 

r i j e š i o   j e
	

I 	ODBACUJE se zahtjev Financijske agencije Regionalni centar Osijek Podružnica Osijek, od 9.  ožujka 2017. godine, za provedbu skraćenog stečajnog postupka nad dužnikom SLANICA d.o.o. za pružanje turističkih usluga, Osijek, Ribarska 1/1, MBS 030096261, OIB 94592750361.

II 	ODBACUJE se prijedlog Zagrebačke banke d.d. Zagreb, Trg bana Josipa Jelačića 10, od 27. ožujka 2017. godine, za otvaranje stečajnog postupka nad dužnikom SLANICA d.o.o. za pružanje turističkih usluga, Osijek, Ribarska 1/1, MBS 030096261, OIB 94592750361.

III	Nalaže se računovodstvu ovoga suda izvršiti povrat uplaćenog predujma, na ime troškova stečajnog postupka, u iznosu od 10.000,00 kn predlagatelju – vjerovniku Zagrebačkoj banci d.d. Zagreb, uplatom na žiro račun predlagatelja IBAN: HR8823600001000000013 poziv na broj platitelja 222-967010-170072361, a nakon  pravomoćnosti ovog rješenja. 


Obrazloženje


Financijska agencija podnijela je ovom sudu dana 9. ožujka 2017. godine, na temelju odredbe članka 429. stav 1. Stečajnog zakona  (Narodne novine 71/15), zahtjev za provedbu skraćenog stečajnog postupka nad dužnikom SLANICA d.o.o. za pružanje turističkih usluga, Osijek, Ribarska 1/1, MBS 030096261, OIB 94592750361.

	U prijedlogu navodi da je na dan 7. ožujak 2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 15.363,28 kn, u koji iznos je uračunata i kamata i naknada FINE za provedbe ovrhe na novčanim sredstvima dužnika. Nadalje navodi da dužnik nema zaposlenih radnika. 

	Dostavlja popis računa i oročenih novčanih sredstava dužnika na dan 7. ožujak 2017. godine.

Dana 21. ožujka 2017. godine, sukladno članku 430. Stečajnog zakona (Narodne novine broj 71/15) Trgovački sud u sud u Osijeku,  pod poslovnim brojem St-384/17-3  objavio je oglas  na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu  sudu  javnobilježnički  ovjerovljeni   popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro račun suda. 

Podneskom zaprimljenim, kod ovog suda dana 27. ožujka 2017. godine, vjerovnik Zagrebačka banka d.d. Zagreb zastupan po Josipu Mađariću odvjetniku iz Odvjetničkog društva Mađarić & Lui d.o.o. Zagreb, podnio je prijedlog za otvaranje stečajnog postupka nad dužnikom SLANICA d.o.o. za pružanje turističkih usluga, Osijek, Ribarska 1/1, MBS 030096261, OIB 94592750361, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.

Dana 24. travnja  2017. godine, osoba ovlaštena za zastupanje dužnika dostavila je u spis  potvrdu FINE RC Osijek Podružnica Osijek o blokadi računa i novčanih sredstava dužnika na dan 24. travanj 2017. godine iz koje je razvidno da žiro račun dužnika nije blokiran, te je navedeno da stanje blokade iznosi 0,00 kn. 

Dana 1. lipnja 2017. godine, FINA RC Osijek Podružnica Osijek, u spis je dostavila potvrdu o neizvršenim osnovama za plaćanje na dan 30. svibanj 2017. godine, iz koje je razvidno da dužnik u Očevidniku redoslijeda osnova za plaćanje na dan izdavanja potvrde ima evidentirane neizvršene osnove za plaćanje u neprekinutom razdoblju od 0 dana.  

Kako je uvidom u potvrde FINE RC Osijek Podružnica Osijek od 24. travnja 2017. i 30. svibnja 2017. godine, utvrđeno da  žiro račun dužnika nije blokiran, dužnik nema nepodmirenih obveza na dan izdavanja istih potvrda, te kod dužnika nije ostvaren stečajni razlog predviđen člankom 5. Stečajnog zakona: nesposobnost za plaćanje, to je zahtjev za provedbu  skraćenog stečajnog postupka nad dužnikom  valjalo odbaciti.

	Kako je pod točkom I ovog rješenja odbačen zahtjev za provedbu skraćenog stečajnog postupka nad dužnikom, budući na strani dužnika nije utvrđeno postojanje stečajnog razloga: nesposobnosti za plaćanje, valjalo je odbaciti i prijedlog za otvaranje stečajnog postupka koji je, postupajući po pozivu iz oglasa St-484/17-3 od 21. ožujka 2017. godine,  podnio vjerovnik Zagrebačka banka d.d. Zagreb, i riješiti kao pod točkom II izreke. 

Uplaćeni predujam  za pokriće troškova stečajnog postupka u iznosu od 10.000,00 kn,  od strane predlagatelja – vjerovnika Zagrebačke banke d.d. Zagreb, nakon pravomoćnosti rješenja, biti će vraćen predlagatelju.


                                               U Osijeku 7. lipanj 2017. 

 
Zapisničar:      
Maja Kocijan

                                                                                  		    STEČAJNI SUDAC
								       Jadranka Herman



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           
                                                                                                                                  
D N A :
1. Podnositelj zahtjeva - FINA Regionalni centar Osijek Podružnica Osijek
1. Predlagatelj – Zagrebačka banka d.d. Zagreb po pun. odvjetnicima OD Mađarić & Lui, Osijek, L. Jegera 6
1. Dužnik  - SLANICA d.o.o. za pružanje turističkih usluga, Osijek, Ribarska 1/1
1. Računovodstvo – nakon pravomoćnosti
1. e-glasna ploča suda 
1. Riješeno odbacivanjem
1. kal. 7/7

